ประกาศคณะกรรมการกํากับหลักทรัพย์และตลาดหลักทรัพย์ที่ กน. 9/2547เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า อาศัยอํานาจตามความในมาตรา 6 มาตรา 9 มาตรา 16 วรรคสาม และมาตรา 17(4) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนส่วนบุคคลของผู้ลงทุนทั่วไป" หมายความว่า กองทุนส่วนบุคคลที่มีบุคคลดังต่อไปนี้เป็นผู้มอบหมายให้จัดการกองทุนส่วนบุคคล (1) กองทุนรวม (2) กองทุนสํารองเลี้ยงชีพ (3) บุคคลอื่นที่มิใช่ผู้ลงทุนสถาบันตามบทนิยามในมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ผู้ขอจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าต้องเป็นนิติบุคคลประเภทใดประเภทหนึ่งดังต่อไปนี้ (1) ธนาคารพาณิชย์ตามกฎหมายว่าด้วยการธนาคารพาณิชย์ (2) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ (3) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ (4) บริษัทประกันชีวิตตามกฎหมายว่าด้วยประกันชีวิต (5) บริษัทจํากัดหรือบริษัทมหาชนจํากัดที่จัดตั้งขึ้นใหม่เพื่อขอรับใบอนุญาตประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์ข้อ ๓ ผู้ขอจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าตามข้อ 2(1) ถึง (4) จะต้องได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์ หรือเป็นผู้ขอใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล และต้องมีคุณสมบัติดังต่อไปนี้ (1) สามารถประกอบธุรกิจสัญญาซื้อขายล่วงหน้าประเภทที่ขอจดทะเบียนได้ตามกฎหมายที่ควบคุมการประกอบธุรกิจของนิติบุคคลนั้น (2) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของนิติบุคคลนั้น (3) แสดงได้ว่าจะมีระบบงานที่ดีที่แสดงถึงความพร้อมในการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์การจัดการเงินทุนสัญญาซื้อขายล่วงหน้า (4) แสดงได้ว่าจะมีความพร้อมด้านบุคลากรเพื่อรับผิดชอบงานด้านการเป็นผู้จัดการเงินทุนสัญญาซื้อขายล่วงหน้าตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์การจัดการเงินทุนสัญญาซื้อขายล่วงหน้า ในกรณีที่ผู้ขอจดทะเบียนแสดงความประสงค์ว่าจะประกอบธุรกิจเป็นผู้จัดการเงินทุนสัญญาซื้อขายล่วงหน้าเฉพาะกับลูกค้าที่เป็นผู้ลงทุนสถาบันที่มิใช่กองทุนส่วนบุคคลของผู้ลงทุนทั่วไป ให้ผู้ขอจดทะเบียนดังกล่าวได้รับยกเว้นคุณสมบัติตาม (3) และ (4)ข้อ ๔ ผู้ขอจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าที่เป็นนิติบุคคลตามข้อ 2(5) ต้องมีคุณสมบัติดังต่อไปนี้ (1) มีทุนจดทะเบียนซึ่งชําระแล้วไม่น้อยกว่าทุนจดทะเบียนซึ่งชําระแล้วของบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือประเภทการจัดการกองทุนส่วนบุคคลตามที่คณะกรรมการ ก.ล.ต. ประกาศกําหนดตามกฎหมายว่าด้วยหลักทรัพย์และตลาดหลักทรัพย์ (2) มีคุณสมบัติตามข้อ 3(3) และ (4) (3) ในกรณีที่ผู้ถือหุ้นเกินกว่าร้อยละสิบของจํานวนหุ้นที่จําหน่ายได้แล้วทั้งหมดเป็นนิติบุคคลตามข้อ 2 (1) (2) (3) หรือ(4) นิติบุคคลดังกล่าวต้องมีคุณสมบัติตามข้อ 3(2) ในกรณีที่ผู้ขอจดทะเบียนแสดงความประสงค์ว่าจะประกอบธุรกิจเป็นผู้จัดการเงินทุนสัญญาซื้อขายล่วงหน้าเฉพาะกับลูกค้าที่เป็นผู้ลงทุนสถาบันที่มิใช่กองทุนส่วนบุคคลของผู้ลงทุนทั่วไป ให้ผู้ขอจดทะเบียนดังกล่าวได้รับยกเว้นคุณสมบัติตาม (2)ข้อ ๕ ให้นิติบุคคลตามข้อ 2 ที่จะขอจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้ายื่นคําขอต่อสํานักงานภายในระยะเวลาและตามแบบพร้อมเอกสารหลักฐานประกอบคําขอตามที่สํานักงานประกาศกําหนดข้อ ๖ ในการขอจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ผู้ขอจดทะเบียนต้องยินยอมและอํานวยความสะดวกให้พนักงานเจ้าหน้าที่เข้าไปในสถานที่ประกอบธุรกิจหรือสถานที่ตั้งของผู้ขอจดทะเบียน หรือสถานที่อื่นที่เกี่ยวข้อง เพื่อตรวจสอบข้อเท็จจริงเกี่ยวกับฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอจดทะเบียนข้อ ๗ ให้สํานักงานพิจารณาและสั่งการเกี่ยวกับการขอจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าภายในระยะเวลาดังต่อไปนี้ (1) สามสิบวันนับแต่วันที่สํานักงานได้รับคําขอและเอกสารหลักฐานครบถ้วน ในกรณีที่ผู้ขอจดทะเบียนแสดงความประสงค์ว่าจะประกอบธุรกิจเป็นผู้จัดการเงินทุนสัญญาซื้อขายล่วงหน้าเฉพาะกับลูกค้าที่เป็นผู้ลงทุนสถาบันที่มิใช่กองทุนส่วนบุคคลของผู้ลงทุนทั่วไป (2) เก้าสิบวันนับแต่วันที่สํานักงานได้รับคําขอและเอกสารหลักฐานครบถ้วน ในกรณีที่ผู้ขอจดทะเบียนแสดงความประสงค์ว่าจะประกอบธุรกิจเป็นผู้จัดการเงินทุนสัญญาซื้อขายล่วงหน้าให้กับลูกค้าที่เป็นกองทุนส่วนบุคคลของผู้ลงทุนทั่วไป ในกรณีที่ผู้ขอจดทะเบียนมิได้เป็นผู้ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคลอยู่ก่อน และสํานักงานพิจารณารับจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ให้การรับจดทะเบียนมีผลต่อเมื่อผู้ขอจดทะเบียนได้รับใบอนุญาตประกอบธุรกิจหลักทรัพย์ดังกล่าว และใบอนุญาตประกอบธุรกิจหลักทรัพย์นั้นมีผลแล้วข้อ ๘ ผู้ได้รับการจดทะเบียนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าที่จะให้บริการกับลูกค้าที่เป็นกองทุนส่วนบุคคลของผู้ลงทุนทั่วไปด้วย จะเริ่มประกอบธุรกิจสัญญาซื้อขายล่วงหน้าดังกล่าวได้ ต่อเมื่อสํานักงานตรวจสอบแล้วเห็นว่าผู้ได้รับการจดทะเบียนได้จัดให้มีระบบงานและบุคลากรตามที่ได้แสดงไว้ในข้อ 3 หรือ ข้อ 4 เว้นแต่กรณีที่มีความแตกต่างกันเพียงวิธีการซึ่งมิได้ทําให้ระบบที่ได้แสดงไว้ในคําขอจดทะเบียนเปลี่ยนแปลงไปในสาระสําคัญ ข้อ ๙ ประกาศนี้ให้ใช้บังคับตั้งแต่วันที่ 6 มกราคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 23 มกราคม พ.ศ. 2547 ร้อยเอก (สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์